கட்செவி அஞ்சலும் முகநூலும் மிக அதிக அளவில் தவறாகப் பயன்படுத்தப்படுகின்றன என்பதும், இவற்றின் மூலம் கருத்துப் பரிமாற்றங்களை விட அதிகமாக வெறுப்புணர்வு பரிமாற்றங்கள் பரப்பப்படுகின்றன என்பதும் நிதர்சன உண்மை. கட்செவி அஞ்சல், சுட்டுரை, முகநூல் உள்ளிட்ட சமூக வலைதளங்களுக்குக் கட்டாயப் பதிவும் கட்டணமும் உறுதிப்படுத்தப்பட்டால், ஓரளவுக்கு அவதூறுப் பிரசாரமும் பொய்ப் பிரசாரமும் கட்டுக்குள் வரக்கூடும். தடையற்ற கருத்து சுதந்திரம் தவறாகப் பயன்படுத்தப்படுவதும் தடுக்கப்படும்.